# Boroskrakkó

### A Wikipédiából, a szabad lexikonból.

A református templom

Boroskrakkó (1899-ig Krakkó, románul Cricău, németül Krakau): községközpont Romániában Fehér megyében. Borosbocsárd, Királypataka és Tibor tartozik hozzá.

## [szerkesztés] Fekvése

Gyulafehérvártól 20 km-re északra, az Erdélyi-érchegység lábánál fekszik.

## [szerkesztés] Története

A települést 1206-ban említik először Karakó néven. A falutól nyugatra 1082 m magas hegytetőn állnak Kecskekő (Kecskés) várának romjai. 1313-tól említik, de valószínűleg a 13. század második felében épült. 1315-ben királyi kézbe kerül, majd az erdélyi vajda igazgatása alá tartozó királyi vár. 1395 körül az erdélyi püspöké lett. 1512-ben II. Ulászló lerombolását rendelte el. 1603-ban ide menekül a környék lakossága Basta serege elől, de azok elfoglalják. 1661-ben még ide menekül a török elől a lakosság, de ezután fokozatosan romba dőlt. Határában feküdt a középkorban Szentmártonfalva (1347) falu is. Mint arra neve is utal a falu évszázadokig bortermeléséről volt nevezetes. 1910-ben 1432, többségben román lakosa volt, jelentős német kisebbséggel. A trianoni békeszerződésig Alsó-Fehér vármegye Magyarigeni járásához tartozott. 1992-ben társközségeivel együtt 2008 lakosából 1976 román, 24 cigány 6 magyar és 2 német volt.

## [szerkesztés] Látnivalók

Református temploma a 13. század második felében épült, állapota rossz. Védőfala részben áll három tornyával együtt.

A lap eredeti címe "http://hu.wikipedia.org../../../b/o/r/Boroskrakk%C3%B3.html"

Kategória: Fehér megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Nederlands
- Română